L’exaltació de les Falleres Majors inicia els actes fallers de Burjassot
2025-07-24

El Centre Cultural Tívoli s’ha engalanat, el cap de setmana, per a donar el tret d’eixida a les Falles 2024. Les 25 falleres majors i falleres majors infantils, acompanyades dels presidents, presidentes i presidents infantils, han viscut una de les vesprades més especials del que serà el seu any faller com a màxims representants de les seues comissions, la vesprada de l’exaltació.

Després de la recepció oficial, per part de l’alcalde de Burjassot, Rafa García, de la regidora de Falles, Estefanía Ballesteros i del president de l’Agrupació, Sento Benavent, va començar l’acte de l’exaltació, el qual va comptar amb Carlos Galiana, com a mantenidor, i que va dirigir unes emotives paraules a les 25 falleres.

Un dels moments més emotius de la nit es va viure amb la imposició de les Insígnies de Plata de la Ciutat de Burjassot al faller Francisco Navarro Molina, per la seua aportació al món faller del municipi i a Fran Miralles Cuartero, gerent de la sederia Camilo Miralles, per continuar la tradició sedera en el municipi i, com no, en el món de les Falles.

Durant l’acte, també es va fer lliurament de les recompenses falleres i, en acabar, la família fallera va gaudir del tradicional Sopar de Gala.